I dag kan Nordjylland få op mod 28 grader.

Torsdag morgen er lun lige fra morgenstunden. Men modsat de seneste par dage er den startet en anelse anderledes med flere skyer på himlen og mere diset luft. - Det er alt sammen et signal om, at atmosfæren er blevet mere ustabil, og nu kan vi, at der er se en smule regn på vej, siger Jacob Mouritzen, vært på TV 2 Vejret. Den regn, Nordjylland kan forvente, vil komme ud på eftermiddagen. Men allerede fra morgenstunden er der faldet nedbør flere steder, lyder meldingerne. - Det er geografisk set små byger, der kan være ret intense. Torsdagens temperaturer kan nå 27-28 grader omkring Limfjorden og lidt inde i landet. UV-indekset er på 5-6. Tørke Lige nu er jorden knastør mange steder, fordi der i mere end tre uger ikke er faldet nedbør. Tørkeindekset ligger for hele landet på maksimum. Ifølge TV2 Vejrets Jonas Damsbo er de kommende byger langt fra nok til at afhjælpe det generelle tørkeproblem. Jorden er nemlig blevet så tør, at regnvandet har svært ved at trænge ned i jordlagene. Derfor er en enkelt regnbyge ikke nok til at stoppe tørken. Det varme og tørre vejr har fået flere kommuner til at indføre afbrændingsforbud . Ingen nordjyske kommuner er iblandt endnu. Nordjyllands Beredskab er dog i forhøjet alarmberedskab, og du kan få gode råd til at passe på brandfaren her eller nedenfor: